Hier bring die lente die voorbereidings vir Pesach, of Pasga. Almal maak huis skoon, eet die laaste chometz op, want vir die ag dae van die Pasgafees mag daar geen meelprodukte van enige aard in die huis wees nie  niks wat kan rys nie.
Ons besluit om nie uitnodigings vir die seder (Pasgamaal) te aanvaar nie, maar om die ou dames wat ons ken, oorlewendes uit die Holocaust, te nooi om die aand saam met ons deur te bring. Hulle is baie opgewonde.
Ja, die een oond is vir vleis, die ander is vir melkdisse, en dis ongelukkig 500 sikkel meer as die normale stoof.
Die man staan nie eers op van agter sy lessenaar nie, maar bekyk ons twee op en af in ons jeans en gemaklike skoene  nie eers Doc Martins nie! Vir wat soek julle n kosjer stoof? Dis net verpligtend vir die datiiem.